Page:Leechdoms wortcunning and starcraft of early England volume 3.djvu/44



WITH HEAFOD WRÆCE genim hamorwyrt & efenlasta nyðowearde · cnuca lege on clað gnid in wæter gnid swiðe þæt heo sy eall geleðred þweah mid þy leaðre þæt heafod gelome. Wið heafodwræce hindhæleða & grunde swylgean & fæn cyrsan · & giðrifan wyl in wætere læt reocan in þa eagan þa hwile hy hate synd & ymb ða eagan gnid mid þam wyrtum swa hatum. Wið heafod wærce betan wyrtruman cnuca mid hunige awring do þæt seaw on þæt neb gelicge upweard wið hatre sunnan &middot; & ahoh þæt heafod nyþer weard &middot; oððæt seo ex sy gesoht &middot; hæbbe him ær on muðe buteran &middot; oððe ele asitte þonne uplang hnige þonne forð læte flowan &middot; of þæn nebbe þa gilstre do þæt gelome oððæt hyt clæne sy. To heafod sealfe & to ehsealfe aluwan gegnid &middot; in eced smyre þæt heafod mid &middot & in þa eagan do. Eahsealf win & piper do in horn &middot; & in þa eagan þonne &middot; þu ðe restan wille.

Eahsealf genim streawberian &middot; nyþeweardan & do in clað bebind lege on gesweted wīn drype ōf þan claðe ænne dropan in ægðer eage. Gif eagan forsetene beoð genim hræfnes geallan & hwit mæringe wudu lehtric & leaxes geallan do to somne dryp on ꝥ eage þurh linhæwenne clað & gehwæde arodes woses þonne wacað ꝥ eage þis is seo seleste eahsealf nim doran hunig & foxes smero & rahdeores mearh mæng to somne.